Zuma vra dat vervolging gestaak word | Maroela Media
Zuma vra dat vervolging gestaak word
Oudpres. Jacob Zuma verskyn Vrydag weer in die hooggeregshof in Pietermaritzburg op aanklagte van bedrog, korrupsie, geldwassery en rampokkery.
Natasha Ramkisson-Kara, woordvoerder van die Nasionale Vervolgingsgesag (NVG), het gesê daar sal tydens Vrydag se hofverrigtinge op 'n datum besluit word wanneer die direkteur van openbare vervolging hofdokumente moet indien om Zuma se aansoek dat vervolging gestaak word teen te staan.
Die staat het tydens Zuma se vorige verskyning aangedui dat hy gereed is om met die verhoor te begin.
Regter Mjabuliseni Madondo het die verdediging tot 16 November geleentheid gegee om dokumente in te dien rakende die aansoek dat vervolging gestaak word en die saak tot 30 November uitgestel.
'n Regsverteenwoordiger vir Thales South Africa, die maatskappy wat saam met Zuma op die aanklagte tereg staan, het aangedui dat hulle ook 'n aansoek vir staking van vervolging sal bring.
Thales South Africa is 'n filiaal van die Franse wapenvervaardiger Thales en word in die beskuldigdebank deur Christine Guerrier verteenwoordig.
Grondonteiening-hofuitspraak begin van 'n lang pad
Ag ek dink ou stortkop gaan in elk geval niks oorkom nie… hulle is almal kop en een mis…
Wie het al die vertragings veroorsaak? Skies dat ek vra, maar ek het net gister in SA aangeland. Die ou oom uit… Zoeloeland (so verneem ek) het werk om te doen op sy plaas wat hy of se mens hom ~ verskoon tog ek leer nog Afrikaans~ duur bekom het en geld nou dringend nodig het (so verneem ek) om dit weer van voetsoolvlak af op te bou na ondersoekbeamptes en joernaliste dit so ongevraagd platgeloop het (so verneem ek) en sy spaarvarkie wreed van hom weggeskeur is en met op verkeerde vlug op Dubai beland het (so verneem ek)…… Lees meer »
Die arrogansie en die vlak van die man se kriminele vermoeens is verbysterend! HY het die staat gekaap deur sy staatsgreep in Polokwane sodat HY seker kon maak dat hy homself uit die howe kon hou. Nou wil hy aanvoer die tydsveroop benadeel sy saak?
Kom tot n skikking. Paar trillion terug betaal en hy mag nie weer aan politiek deelneem nie.
Zuma gaan niks oorkom nie. Hulle moet asb nou stop met hom en die hofsaak. Ek wil nie meer verder vir sy regkoste betaal nie. Ons moet maar aanbeweeg-dis hoe dit nou maar is.